cyanic-selkie/wikianc huggingface dataset:
Skuddene i Sarajevo
Miško Jovanović
Miško Jovanović transporterte de våpen som ble benyttet ved attentatet fra Tuzla til Sarajevo. For ikke å bli oppdaget ved eventuelle kontroller på veien til Sarajevo ga Princip våpnene til Jovanović i Tuzla og fikk dem tilbake i Sarajevo. Jovanović ble funnet skyldig i medvirkning til mord og ble hengt den 2. februar 1915 sammen med Danilo Ilić og Veljko Čubrilović.
Veljko Čubrilović
Veljko Čubrilović, Vasos bror, ble funnet skyldig i medvirkning til mord og ble hengt den 2. februar 1915 sammen med Miško Jovanović og Danilo Ilić.
Attentatsteder i Sarajevo
I anledning treårsdagen for drapene den 28. juni 1917 lot Østerrike-Ungarn oppføre et 12 meter høyt minnesmerke ved gelenderet på latinerbroen. Monumentet besto av to søyler, en stor plate med figurer av de drepte i tillegg til en nisje til sørgelys og blomster. På slutten av 1918 tok kongeriket Jugoslavia monumentet ned og plasserte det i et museumsdepot. Alteret ved minnesmerket ble sprengt bort i 1919. Mens søylene ble benyttet til andre formål, finnes platen med figurene av tronfølgeren i dag på Bosnia-Hercegovinas kunstgalleri. På attentatstedet står det rester av en betongbenk som var en integrert del av monumentet. Bosnia-Hercegovina overveier å fornye minnesmerket.
Etter første verdenskrig stilte kongeriket Jugoslavia opp en stentavle på attentatstedet. Dette var en minnetavle til ære for Princip. I forbindelse med tyskernes okkupasjon av Sarajevo i april 1941 ved tyskernes ble minnesmerket overdratt til tyske tropper av tyske bosniere ved en høytidelighet. Deretter ble den overført til tøyhuset i Berlin.
I Titos Jugoslavia ble Princip og Mlada-Bosna-bevegelsen æret som de «unge forkjempere for frihet og uavhengighet for det jugoslaviske folk» og det ble innredet et lite museum om dette i Sarajevo. Bosniske kommunister besluttet i et møte den 7. mai 1945 i USAOBiH (den forenede allianse av anti-fascistisk ungdom i Bosnia-Hercegovina), «som tegn på evig takknemlighet overfor Gavrilo Princip og hans kamerater som kjempet mot de tyske erobrere» å stille opp en ny minnetavle.
Det våpenet som Princip benyttet var en FN Browning modell 1910 (Serienummer 19074), en halvautomatisk pistol av kaliber 7,65 × 17 mm. Våpenet er siden forsvunnet og kan derfor ikke, som det ofte hevdes, beses på det hærhistoriske museet i Wien. Til gjengjeld kan man der se tronfølgerens blodplettede uniform og det kjøretøyet av merket Gräf & Stift som han ble kjørt rundt i Sarajevo i. Den dødsmasken i gips som ble laget av erkehertugen og hans gemalinne kan sees på det tsjekkiske slottet Konopiště.
Kvikkleirøyran landskapsvernområde
Kvikkleirøyran landskapsvernområde ligger øst for Herøyholmen i Herøy kommune i Nordland. Landskapsvernområdet har plantelivsfredning da det er et kystlandskap med variert havstrandsvegetasjon. Området ble opprettet i 2002 og er på 2,7 km² landareal, hvorav 1,2 km² sjøareal.
Landeck (distrikt)
Distriktet Landeck er et av ni forvaltningsdistrikter (Bezirke) i den østerrikske delstaten Tirol. Det er oppkalt etter byen Landeck, som er forvaltningssetet. Nabodistriktene er Bludenz (Vorarlberg) i vest, Reutte i nord og Imst i øst; dessuten grenser det til Graubünden (Sveits) i vest og syd og Syd-Tirol (Italia) i syd. Distriktet har til sammen 43 000 innbyggere (2001) og dekker et areal på 1600 km².
Distriktet Landeck består av den den høyeste delen av Oberinntal samt sidedalene Paznaun- og Stanzer Tal i vest og Kaunertal i øst.
Kommuner
Distriktet Landeck har 30 kommuner (innbyggertall i parentes):
Äspered
Äspered er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 287 innbyggere.
Christer Rødsæther Yndestad
Christer Rødsæther Yndestad (født 24. juli 1990) er en norsk håndballspiller som har spilt for Fyllingen Håndball.
Vitim
Vitim (russisk: Витим) er ei sideelv til Lena.
Vitim har sine kilder øst for Bajkalsjøen. Den er 1978 km lang med et nedslagsfelt på 225 000 km², og renner nordover gjennom Transbajkal-fjellene og byen Bodajbo. Vitim er seilbar oppstrøms fra Bodajbo til samløpet med Lena, vest for Lensk.
Baissa, en kjent lokalitet for fossile insekter, ligger på Vitims venstre bredd.
Vitim-hendelsen
25. september 2002 inntraff en mystisk hendelse i Vitims nedslagsfelt, nær byen Bodajbo. Hendelsen ble sannsynligvis forårsaket av en bolid eller en komet. Hendelsen var bemerkelsesverdig lik Tunguska-hendelsen.
Øya/Langholmen landskapsvernområde
Øya/Langholmen landskapsvernområde ligger nord for Inndyr i Gildeskål kommune i Nordland. Landskapsvernområdet har plantelivsfredning da det er et kystlandskap med variert havstrandsvegetasjon samt rikmyr. Området ble opprettet i 2002 og er på 1,4 km², hvorav 0,6 km² sjøareal.
Partido Demócrata Cristiano de Chile
Partido Demócrata Cristiano de Chile (norsk: Chiles kristendemokratiske parti) er et politisk parti i Chile. Det ble grunnlagt i 1957. Partiet tilhører sentrum-venstre-alliansen Concertación de Partidos por la Democracia (Koalisjonen for demokrati).
Gostivar
Gostivar (makedonsk: Гостивар, albansk: Gostivari) er en by og kommune ved elva Vardar i den vestlige delen av Nord-Makedonia.
Kommunen Gostivar har 81 042 innbyggere etter folketellingen i 2002. Befolkningen er sammensatt. I folketellingen av 2002 er albanerne i flertall med 66,7 %. Makedonerne utgjør 19,6 % av byens befolkning. Det er også en betydelig (9,9 %) tyrkisktalende befolkning. Roma-folket utgjør 2, 8 % av byens innbyggere. På bakgrunn av den betydelige albansktalende befolkningen er Gostivar et viktig sentrum for Makedonias albanere.
Partido Demócrata Cristiano de Chile
Partiet var i opposisjon under president Salvador Allende. Det var også motstandere av Augusto Pinochets militærdiktatur, da politiske partier var forbudt. Etter at politiske partier igjen ble tillatt mot slutten av 1980-tallet, gikk Chiles kristendemokratiske parti sammen med Partido por la Democracia, Partido Socialista de Chile, Partido Radical Socialdemócrata i en allianse som var motstandere av Pinochets fortsatte kandidatur til presidentvervet og som ledet an i kampen for frie valg og demokrati.
Etter overgangen til demokrati i 1990 har alliansen Concertación de Partidos por la Democracia dominert Chilensk politikk og vunnet alle presidentvalg. Kristendemokraten Patricio Aylwin var president fra 1990 til 1994 og ble etterfulgt av partikollega Eduardo Frei Ruiz-Tagle i perioden 1994 til 2000. I de to påfølgende presidentperiodene har sentrum-venstre-alliansen besatt presidentposten med Ricardo Lagos fra det sosialdemokratiske Partido por la Democracia (2000 til 2006) og Michelle Bachelet fra sosialistpartiet (2006 til 2010). Ved presidentvalget i 2009-2010 stiller sentrum-venstre-alliansen igjen med Eduardo Frei Ruiz-Tagle som sin kandidat.
Ved valget til nasjonalforsamlingen i 2005 fikk Partido Demócrata Cristiano de Chile 20,8 % av stemmene til deputertkammeret og 29,7 % av stemmene i valget til senatet. Ved valget i desember 2009 vant partiet 14,2 av stemmene i valget til deputertkammeret og 16,6 % av stemmene i valget til senatet.
Skogvatn
Det opprinnelige Skogvatn strakk seg fra foten av Skogfoss, hvor utløpet fra Skogfoss kraftverk nå ligger, ned til gården Vidjedal. Demningen til Melkefoss kraftverk ble bygget tre kilometer nedstrøms, og magasinet dekker nå hele strekningen mellom de to kraftverkene.
Wall of Sound
Wall of Sound «lydmuren» er en metode for produsering av pop- og rockemusikk som ble utviklet av produsenten Phil Spector i første halvdel av 1960-årene, særlig i samarbeidet med lydteknikeren Larry Levine.
Denne består av et fortettet lydbilde i mange lag som ga en svært virkningfull og dramatisk effekt på den tids lydutstyr, som var dominert av mellombølge-radio og jukebokser som de viktigste kanaler for spredning av popmusikk. Disse teknologiene la i lydgjengivelsen vekt på tonene i mellomtoneregisteret, noe som gir et betydelig mer «avrundet» lydbilde enn de senere tiårenes teknologi, som i mye større grad er preget av klar og gjennomtrengende diskant. To av flere tydelige eksempler på sanger som er produsert på denne måten er blant andre «Da Doo Ron Ron» med The Crystals fra 1963 og «You've Lost That Lovin' Feelin'» med The Righteous Brothers fra 1964.
I 1966 spilte Tina Turner inn «River Deep – Mountain High» som ble produsert av Phil Spector og regnes som en av rockemusikkens klassikere og et høydepunkt i Spectors karriere. Spector brukte over 100 musikere til å skape den karakteristiske Spector-lyden «wall of sound». Spector mente selv at det var hans beste produksjon og ble skuffet over lave salgstall.
Spector bygget opp «lydmuren» gjennom å ta i bruk store grupper av musikere på innspillingene, hvorav mange spilte de samme stemmer og toner samtidig i delvis orkestrerte arrangementer. Disse store musikergruppene, som besto av både orkesterinstrumenter som strykere og blåsere og typiske rockeband-instrumenter som elektriske gitarer, ble presset inn på et lite areal i Spectors Gold Star-studio, der romklangen som reflekterte fra veggene bidro til å fortette lyden og få klangen av de enkelte instrumentene til å smelte sammen til en helhet der det er vanskelig å skille dem fra hverandre. Spector brukte teknikken i produksjoner for over hundre musikere. Spectors stil har blitt mye kopiert blant annet av såkalt symfonisk rock. Med synthesizere ble det lettere å gjenskape effekten uten å bruke mange musikere.
Dette tette lydbildet skilte seg ut fra den vanlige populærmusikken på den tiden som vektla en «ren og pen» vokal med et mer forsiktig og diskret akkompagnement, gjerne med klaver eller «lette» strykere. Spectors røffere arrangementer ble laget for de dengang nye bærbare transistorradioene, som ungdom begynte å ta med seg på gaten, i parken og på stranden og hvor hans musikk forble hørbar til tross for den etter vår tids oppfatning dårlige lydkvaliteten på disse radioene. Hans måte å lage musikk på, og det gjennomslaget den fikk, må derfor sees i sammenheng med de store ungdomskullene (babyboom etter krigen) og den nye ungdomskulturen som vokste fram på 1960-årene. Også den tidlige Elvis Presley kan sees som en del av den i denne sammenheng tradisjonelle populærmusikken, hans nyskaping i dette perspektivet var scenefremføringen og måten han brukte den «rene og pene» vokalen på. Tilsammen kan en si at Presley og Spector på hver sin måte har vært to viktige forutsetninger for musikkutviklingen utover på 1960-tallet og videre.
Olaf Søyland
Olaf Søyland (født 28. juli 1952 i Flekkefjord) er en norsk tidligere padler. Han var med landslaget i en årrekke. Den fremste prestasjonen oppnådde han i 1979, da han sammen med Einar Rasmussen ble verdensmester i K2 1000 meter. For denne prestasjonen ble de tildelt Morgenbladets gullmedalje. Han ble også verdensmester i K-4 i 1975.
I tillegg til VM-gullene har han fem gull i nordiske mesterskap og 28 NM-gull. I 1976 fikk han kongepokalen for seieren i K-1 1000 meter. I 2008 fikk han Flekkefjord Sparebanks Honnørpris for 2007 for sin mangeårige innsats for Flekkefjord Kajakklubb. Han har vært trener og instruktør i klubben siden 1980, da han ga seg med padling på toppnivå som en følge av at Norge boikottet Sommer-OL 1980 i Moskva. En av hans elever er Eirik Verås Larsen, som vant OL-gull i padling i 2004 og 2012 og OL-sølv i 2008.
Olaf Søyland overtok familiens gardinforretning i Flekkefjord og driver denne. Han er gift og har to barn.
Hedared
Hedared er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 353 innbyggere.
Panhard
Panhard er et fransk bilmerke, opprinnelig Panhard et Levassor. De ble stiftet i 1889 som verdens første bilprodusent. Det var en produsent av lette taktiske og militære kjøretøy. Fra 1965 har de bare laget pansrede kjøretøyer. Den sivile produksjonen ble overtatt av Citroën i 1965. Dens siste inkarnasjon, nå eid av Renault Trucks Defense, ble dannet ved oppkjøpet av Panhard av Auverland i 2005, og deretter av Renault i 2012. I 2018 ble Renault Trucks Defense, ACMAT og Panhard kombinert under ett enkelt merke, Arquus.
Historie
Selskapet ble stiftet i 1887 som Panhard et Levassor da Rene Panhard (1841–1908) og Emile Levassor (1843–1897), sammen med den belgiske advokaten Edouard Sarazin, bestemte seg for å gå over fra å produsere trebearbeidingsmaskiner til å lage biler. Den første bilen deres hadde motor fra Daimler Motoren Gesellschaft og kom på markedet i 1890.
Selskapets Systeme Panhard besto av fire hjul, frontmontert motor med bakhjulsdrift og en kraftoverføring med bevegelige tannhjul i girkassen. Dette ble standarden for biler i mye av det neste århundret.
Panhard oppfant også panhardstaget, som ble brukt på mange andre typer biler.
Borgstena
Borgstena er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 386 innbyggere.
August Macke
August Macke (født 3. januar 1887 fra Meschede i Tyskland, død 26. september 1914) var en tysk maler.
Han fikk sin kunstutdanning ved Kunstakademie Düsseldorf i 1904-1906 og hos Lovis Corinth i Berlin 1907–1908. Han reiste til Paris og beundret Georges Seurat og Henri Matisse for deres håndtering av farger. Sammen med Vasilij Kandinskij og Franz Marc var han med på å stifte gruppen Blaue Reiter i München i 1911.
I 1912 besøkte han og Franz Marc Robert Delaunay i Paris, og våren 1914 dro han sammen med bl. a. Paul Klee til Tunis. Hans siste verker ble preget av det samme lyset som Klee snakket om.
Han ble innkalt som soldat i første verdenskrig og falt ganske tidlig. Han ble 27 år gammel.
DS «Expedit» (1902)
DS «Expedit» var et lasteskip bygget ved Knut Skaaluren verft, Rosendal som byggenummer 77. Skipet ble overlevert til skipsreder Sigval Bergesen i Stavanger i februar 1902. Skipet var eid av samme rederi til det ble senket av en tysk ubåt i 1917.
26. januar
26. januar er den 26. dagen i året. Det er 339 dager igjen av året (340 i skuddår).
Fødsler
Se flere som er født 26. januar i Kategori:Fødsler 26. januar.
Zavodovskijbreen
Zavodovskijbreen er en isbre på sørvestsiden av det norske bilandet Peter I Øy i Antarktis. Den er om lag ni kilometer lang og markerer den sørlige utstrekningen av Lazarevkysten.
Breen ble i 1982 navngitt av Norsk polarinstitutt etter Ivan Zavadovskij, nestkommanderende på fartøyet «Vostok» på den første russiske antarktisekspedisjonen 1819–21 under ledelse av Fabian Gottlieb von Bellingshausen. Denne ekspedisjonen oppdaget øya 21. januar 1821 og navnga den etter den russiske tsaren Peter den store.
Errico Malatesta
Malatesta var inspirert av Pariserkommunen, og sluttet seg til Den første internasjonale, Napoli-avdelingen. I 1872 ble han kjent med Michail Bakunin og deltok sammen med ham på kongressen til Internasjonalen samme år. De neste fire årene var Malatesta med og propaganderte for Internasjonalen i Italia, og han ble fengslet to ganger for dette.
Etter en periode med voldelige aksjoner, særlig rettet mot den italienske kongefamilien, begynte politiet med systematisk overvåking av anarkistene. Blant andre Malatesta hevdet på det sterkeste at de ikke hadde noe med de disse aksjonene å gjøre. Malatesta dro i eksil, og havnet til slutt i London. Der arbeidet han som mekaniker og iskremselger. Imidlertid holdt han seg ikke borte fra politisk aktivitet. Flere ganger reiste han tilbake til Italia i hemmelighet, der han i 1883 var med og grunnla ukeavisen La Questione Sociale (Det sosiale spørsmålet). For å unngå fengsling måtte han forlate Italia, og fra 1885 oppholdt han seg i Argentina. Der var han blant annet med på stiftelsen av en landets første fagforeninger, Bakerforeningen.
Fra 1889 var han igjen tilbake i Europa, og etter hvert mest i London. Her skrev han flere anarkistiske pamfletter. I 1912 ble han stilt for retten i London, dømt til tre mådeders fengsel og truet med utvisning av landet. Denne trusselen ble det imidlertid ingen ting av bl.a. på grunn av demonstrasjoner og motstand i den radikale pressen.
Etter første verdenskrig reiste Malatesta tilbake til Italia for godt, og arbeidet bl.a. med avisen Umanitova Nova (Den nye menneskeslekten). I 1921 ble han fengslet nok en gang, og slapp ut bare to måneder før fascistene fikk regjeringsmakten i landet. Fra 1924 til 1926 gav Malatesta, til tross for store vanskeligheter, ut bladet Pensiero e Volonta (Tanke og vilje). Men fra 1926 hadde fascistene gjort det helt umulig å drive uavhengig presse.
Resten av livet levde Malatesta tilbaketrukket og arbeidet som elektriker. Han var mye plaget av bronkitt, og døde til slutt av lungebetennelse.
Malatesta var gjennomført anarkist. Han så med argusøyne på all partipolitikk, og var til og med skeptisk til anarkosyndikalistiske fagorganisasjoner. Han var ikke pasifist, og mente vold kunne være nødvendig i den sosiale revolusjonen siden staten i siste instans også bygget på vold. Derimot tok fra avstand fra alle former for terrorisme og undertrykkelse, ikke minst den han så i den sovjetiske bolsjevisme.
Kommissær
Kommissær er en person med offentlig fullmakt, en fullmektig. Denne personen er overdratt et offentlig verv eller en fullmakt, eller et medlem av en kommisjon (eksempelvis EU-kommissær). Ordet er ofte brukt i forbindelsen forlikskommissær eller forliksmann, og har også tilknytning til Sovjetunionen der ordet комисса́р først så sin bruk under den russiske revolusjon.
Nigeria under Sommer-OL 1972
Nigeria under Sommer-OL 1972. Tjuefem sportsutøvere fra Nigeria deltok i to sporter, boksing og friidrett under sommer-OL 1972 i München. Nigeria, som deltok for sjette gangen i et OL, kom på delt 43.-plass med en bronsemedalje.
Herbert Morris
Herbert Roger Morris (født 16. juli 1915, død 22. juli 2009) var en amerikansk roer som deltok i de olympiske leker 1936 i Berlin.
Morris ble olympisk mester i roing under OL 1936 i Berlin. Han var med på den amerikanske åtteren som vant foran en italiensk båt. Det amerikanske laget var sammensatt av roerne fra University of Washington. Mannskapet var roerne; Morris, Charles Day, Gordon Adam, John White, James McMillin, George Hunt, Joseph Rantz, Donald Hume og Robert Moch som var styrmann.
Fossevatn
Fossevatn (russisk: Фоссеватн) er en innsjø på grensen mellom Norge og Russland. Den ligger i hovedvannstrengen i Pasvikelva, mellom Harefossen i sør og Skoltefossen i nord. Den norske delen ligger i Sør-Varanger kommune i Troms og Finnmark, og den russiske delen i Petsjenga rajon i Murmansk oblast.
Fossevatn er inntaksmagasin for Boris Gleb kraftverk. Fossevatn lå opprinnelig 8 meter over havet, men etter byggingen av demningen til kraftverket ved Skoltefossen ble vannspeilet hevet til 21 moh. Fossevatn ble dermed liggende på samme nivå som Klistervatnet og Bjørnevatnet i sør, og fossestrykene mellom dem forsvant.
Aplared
Aplared er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 465 innbyggere.
Alta Badia
Vanligvis arrangeres det alpine Verdenscup-renn her hver vinter, gjerne midt i desember.
Scherrie Payne
Scherrie Payne (født 4. november 1944 i Detroit) var en soul-sanger fra USA, mest kjent som medlem av The Supremes i gruppas siste år.
Før dette var Payne hovedsanger i gruppa The Glass House, som i perioden fra 1969 til 1972 gav ut to album og ni singler. De fikk en hit med «Crumbs Off the Table», som kom inn på topp 10 på Billboards rhythm-and-blues-liste. Gruppa blei oppløst i 1972.
Payne kom inn i The Supremes i 1973 som ny hovedsanger etter at Jean Terrell, som hadde overtatt for Diana Ross, gikk ut. Interessen for gruppa var da fallende, både blant publikum og i plateselskapet Motown. Med Payne i front gikk The Supremes mer over til disco-musikk, og de fikk flere gode plasseringer på de spesialiserte sjangerlistene.
I 1977 blei gruppa oppløst, da Mary Wilson ville forsøke seg på solokarriere. Payne og Susaye Greene ønska å fortsette, men Motown, som eide gruppas navn, sa nei. Payne og Green gav da ut albumet Partners under navnet Scherrie and Susaye.
Payne har videre en del soloutgivelser, og hun har vært aktiv som låtskriver, inkludert musikalen Ten Good Years.
Sandhult
Sandhult er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 608 innbyggere.
Charles Day
Charles Ward Day (født 19. oktober 1914, død 26. mai 1962) var en amerikansk roer som deltok i de olympiske leker 1936 i Berlin.
Day ble olympisk mester i roing under OL 1936 i Berlin. Han var med på den amerikanske åtteren som vant foran en italiensk båt. Det amerikanske laget var sammensatt av roerne fra University of Washington. Mannskapet var roerne; Day, Herbert Morris, Gordon Adam, John White, James McMillin, George Hunt, Joseph Rantz, Donald Hume og Robert Moch som var styrmann.
Rångedala
Rångedala er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 392 innbyggere.
Barnevaksinasjonsprogrammet
Barnevaksinasjonsprogrammet er et helsetiltak i Norge og administreres av Nasjonalt folkehelseinstitutt. Programmet ble introdusert i 1952. Vaksinasjonen foregår enten på helsestasjonen eller på skolen og gir beskyttelse mot 12 forskjellige smittsomme sykdommer: rotavirussykdom, difteri, stivkrampe, kikhoste, poliomyelitt, Haemophilus influenzae type b (Hib), hepatitt B, pneumokokksykdom, meslinger, kusma, røde hunder og humant papillomavirus (HPV). Noen barn tilbys også vaksine mot tuberkulose. Alle disse sykdommene kan være livstruende eller gi alvorlige følgetilstander. Alle vaksiner gis som injeksjoner med sprøyte unntatt vaksine mot Rotavirus som gis i munnen. All vaksinasjon registreres i Det nasjonale vaksinasjonsregisteret SYSVAK.
Fra og med 2018 inngår følgende vaksiner i barnevaksinasjonsprogrammet :
Sabaudia
Sabaudia er en by i den italienske provinsen Latina i Lazio-regionen. Den er en kystby og turisme er byens hovednæringsvei.
Historie
Sabaudia er en av flere byer som er bygget på tørrlagte sumpområder nær Roma. Sumpene ble drenert på ordre fra Mussolini, og byene ble bygget for at fascistregimet vise fram de drenerte sumpene og å sørge for boligområder til den stadig økende befolkningen i Italias storbyer.
Mia
Mia, kvinnenavn, opprinnelig svensk kortform av Maria som igjen kommer fra det hebraiske navnet Miriam, men etymologisk stammer navnet formentlig fra egyptiske «mry», som betyr «den elskede». Navnedag 13. juli.
Utbredelse
Mia har vært et populært navn på jentebarn i Norge på begynnelsen av 2000-tallet.
Krokket under Sommer-OL 1900
Krokket under Sommer-OL 1900. Krokket var olympisk øvelse under sommer-OL i Paris. Det var første og siste gangen det var på OL-programmet. Det var ti deltakere, sju herrer og tre damer, ni av deltakeren var franske og en fra Belgia. De ble konkurrert i tre ulike disipliner; én-kules single, to-kules single og double. Alle medaljene ble vunnet av Frankrike og i doublen var kun et par påmeldt så de ble olympiske mestere uten spill.
Amélie Lundahl
I 1870 flyttet Lundahl til Helsingfors og begynte å studere på den Finske Kunstforeningens tegneskole. Det etterfølgende året fikk hun et stipend som gjorde det mulig for henne å studere kunst i Stockholm 1872–1873. Etter tiden i Stockholm vendte hun tilbake til Helsingfors og Finske Kunstforeningens tegneskole der hun fortsatte sine studier 1874–1876 og arbeidet etterpå som lærer.
I 1877 reiste Lundahl til Frankrike etter å ha fått et statlig stipend og ble værende der i tolv år. Hennes mest kjent verk er fra tiden i Frankrike og spesielt fra Bretagne. Lundahl bodde også en tid i Sverige før hun vendte tilbake til Finland i 1889 der hun sommeren samme år var arbeidet i Önningebykolonien på Åland, en svenskfinsk kunstnerkoloni som samlet seg omkring maleren Victor Westerholm. I Önningeby bodde Lundahl på gården Övre Knapans sammen med Ellen Favorin, en annen finsk kunstner. Lundahl var noe eldre enn de andre kunstnerne i kolonien og det er ikke kjent at hun besøkte den flere somre.
Amélie Lundahl døde på santorium i Helsingfors i august 1914, trolig av leukemi.
Koronarsykdom
Koronarsykdom er en fellesbetegnelse på lidelser som skyldes blokkeringer og eller innsnevringer   i hjertets kransårer, koronararteriene. Hjerteinfarkt og Angina pectoris utgjør de aller fleste tilfellene av koronarsykdom. Kvinner rammes gjennomsnittlig omtrent ti år senere enn menn av koronarsykdom, men kvinner med risikofaktorer mister gjerne denne fordelen.
Enispe
Utseende
Ganske store, mer eller mindre brunlige sommerfugler med brede vinger som har markerte, litt uttrukne for- og bakhjørner. Oversiden er gulbrun eller brun, ofte med et skråbånd i forvingen, undersiden er lysbrun med fine tverrlinjer.
Levevis
Amathusiini er skogsinsekter og forekommer både i lavlandet og i høyereliggende skoger. De voksne sommerfuglene er lite aktive og sitter mest stille, godt hjulpet av kamuflasjen. De flyr sjelden langt om gangen. Mange arter flyr helst i skumringen, og kommer til lys, noe som er ganske uvanlig for dagsommerfugler. De blir tiltrukket av gjærende frukt og fersk møkk, som de drikker fra. Larvene er lite kjente, men ser ut til for det meste å leve på enfrøbladete planter, blant annet bananplanter, palmer og bambus. Amathusiini finnes bare i Sørøst-Asia.
Utbredelse
Slekten er utbredt fra Sikkim og Bhutan til Borneo.
John James
John James er navnet til flere personer:
Mamma Mia
Mamma Mia kan vise til
I musikk
Annen bruk
Ringperm
En ringperm er en type perm for anordning av dokumenter, hovedsakelig i papirform. Ringperm består av et omslag som oftest er laget av et stivere materiale som for eksempel plast eller papp. Når den åpnes er det bøyler som en kan træ dokumentene på. Antallet bøyler varierer, men permer med to bøyler er hyppigst i bruk. Dokumenter med korresponderende hull træs så på bøylene.
Frufällan
Frufällan er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 917 innbyggere.
Mafalda (Molise)
Mafalda er en kommune i provinsen Campobasso i den italienske regionen Molise, som ligger omkring 45 km nord for Campobasso. 31. desember 2013 hadde den 1,233 på et areal på 32,51 km².
Mafalda grenser til følgende kommuner: Dogliola, Fresagrandinaria, Lentella, Montenero di Bisaccia, San Felice del Molise, Tavenna og Tufillo.
Demografisk utvikling
Tall fra ISTAT
Første Krønikebok
Første Krønikebok er en bok i Det gamle testamentet i Bibelen. Boken var en del av et større historieverk sammen med Andre Krønikebok, Esra og Nehemja, som samlet utgjør det kronistiske historieverk. Første Krønikebok er en beretning fra Adam til kong Davids død.
Natasha Bielenberg
Natasha Bielenberg født Natasha Udovikova Bielenberg (12. januar 1954) er en koreograf, arrangør og artist. Hun er datter av den russiske sigøynersangerinnen og skuespilleren Raisa Udovikova (mest kjent i Norge under navnet Raya Bielenberg). Natasha Bielenberg begynte sin artistiske karrière som 8-åring i Teater Romen i Moskva, hvor også hennes mor Raya Bielenberg jobbet. Hun er også kjent som formidler av sigøynerkultur i Norge.
Vavá
Vavá, egentlig Edvaldo Izídio Neto, (født 12. november 1934 i Recife, død 19. januar 2002) var en brasiliansk fotballspiller.
Han spilte 20 landskamper for og scoret 15 mål, og var med på å vinne verdensmesterskapet i både 1958 og 1962 (med henholdsvis 5 og 4 mål).
Vavá scoret i finalen i både 1958 og 1962, og ble dermed den første spilleren som hadde scoret mål i to VM-finaler. Per 2008 har bare tre andre spillere kopiert denne bragden (Pelé, Paul Breitner og Zinedine Zidane. Vavá er også en av bare fire spillere som har scoret tre mål i VM-finaler, sammen med Geoff Hurst, Pelé og Zidane.
Natasha Bielenberg
Natasha Bielenberg gikk på Grefsen skole og Sandaker ungdomsskole i Oslo.
Hun er norsk representant for International Romani Union. Bielenberg er kreditert for arbeidet som spesialkoreograf (Roma Gypsy Choreography) for artisten Madonna i forbindelse med turnéen Sticky & Sweet Tour. Siden 1999 har hun og familien vært drivkraft bak Den internasjonale sigøynerfestivalen Iagori som arrangeres i Oslo hvert år, første helg i september, og som støttes med over 300 000 kroner av regjeringen. Hun har også drevet informasjonsarbeid overfor skoleelever om diskriminering og utryddelse av romfolk under holocaust.
Duktilitet
Duktilitet (latin: ductilis, som lar seg lede) eller formbarhet brukes spesielt om metallenes evne til å la seg forme ved plastisk bearbeiding, f.eks. ved smiing, valsing, trekking o.l. og hvor store deformasjoner en konstruksjon har før brudd.
Mål for materialets duktilitet kan være bruddforlengelse, eller innsnøring bestemt ved strekkprøving. Duktilitet hos et metall avhenger av dets sammensetning, framstilling, mikrostruktur og av termisk og mekanisk forhistorie. Normalt finner man størst duktilitet hos meget rene metaller.
Duktilitet forstås forskjellig avhengig av perspektivet. Fra et konstruksjonssynspunkt vil en duktil konstruksjon ha store plastiske deformasjoner før den bryter sammen. Fra et materialteknisk synspunkt er duktilitet knyttet til hvordan bruddflaten ser ut. Dersom bruddflaten er dominert av korn som har spaltet seg, vil en betegne materialet som duktilt. Disse to tilnærmingene er ikke nødvendigvis sammenfallende. Materialteknisk duktile materialer gir ikke nødvendigvis duktil konstruksjonsoppførsel, og motsatt.
Philadelphia Union
Philadelphia Union er et amerikansk fotballag fra byen Chester i Pennsylvania. Klubben spiller i Major League Soccer
Spillerstall
Pr. 20. januar 2020
Gordon Adam
Gordon Belgum Adam (født 26. mai 1915, død 27. mars 1992) var en amerikansk roer som deltok i de olympiske leker 1936 i Berlin.
Adam ble olympisk mester i roing under OL 1936 i Berlin. Han var med på den amerikanske åtteren som vant foran en italiensk båt. Det amerikanske laget var sammensatt av roerne fra University of Washington. Mannskapet var roerne; Adam, Herbert Morris, Charles Day, John White, James McMillin, George Hunt, Joseph Rantz, Donald Hume og Robert Moch som var styrmann.
Den anglo-irske traktat
Den anglo-irske traktat (irsk: An Conradh Angla-Éireannach; engelsk: Anglo-Irish Treaty, offisielt Articles of Agreement for a Treaty Between Great Britain and Ireland) var en traktat mellom regjeringen i Storbritannia og den provisoriske regjeringen i Den irske republikk. Med traktaten avsluttet den irske uavhengighetskrig, og Den irske fristaten ble opprettet som en del av Det britiske imperiet. Under Government of Ireland Act 1920 kunne Nord-Irland velge å stå utenfor Fristaten (artikkel 12) og fortsatt være en del av Det forente kongerike, noe parlamentet i Nord-Irland valgte å gjøre.
Traktaten ble signert i London av representanter for Storbritannias regjering og utsendinger fra den provisoriske irske regjeringen den 6. desember 1921. Den ble så ratifisert i tre parlamenter: Dáil Éireann i Den irske republikk, underhuset i Sør-Irlands parlament (som bare var samlet denne ene gangen) og Det britiske parlamentet. I Irland var det delte meninger, og den ble vedtatt med knapt flertall i Dáil. Denne splittelsen førte til utbruddet av den irske borgerkrig, hvor siden som var for traktaten til slutt seiret.
Avtalen ble undertegnet i London 6. desember 1921, av representanter for den britiske regjeringen (som omfattet statsminister David Lloyd George, som var sjef for de britiske delegatene) og av representanter for Den irske republikk som omfattet Michael Collins og Arthur Griffith. De irske representantene hadde fullmektig status (forhandlere med fullmakt til å signere en traktat uten henvisning tilbake til sine overordnede) som handlet på vegne av den irske republikken, selv om den britiske regjeringen nektet å anerkjenne denne statusen. Som påkrevd av vilkårene, ble avtalen godkjent av «et møte» av medlemmene som ble valgt til å sitte i Underhuset i Sør-Irland og [separat] av det britiske parlamentet. I virkeligheten debatterte Dáil Éireann (den lovgivende forsamlingen for den de facto irske republikk) først og godkjente traktaten; medlemmer gikk deretter videre med «møtet». Selv om traktaten ble med kun nød og neppe godkjent, førte splittelsen til den irske borgerkrigen, som ble vunnet av den traktatvennlige siden.
Den irske fristaten ble formelt opprettet 6. desember 1922 ved kongelig proklamasjon, etter at statens konstitusjon hadde blitt vedtatt av Det tredje Dáil og det britiske parlamentet.
Traktatens innhold
Blant de viktigste klausulene var:
Forhandlerne
Andre forhandlere deltok på tidligere tidspunkter i prosessen.
Robert Erskine Childers, tidligere sekretær i det britiske House of Commons, var en av sekretærene for den irske delegasjonen. Thomas Jones, var en av Lloyd Georges fremste assistenter, og beskrev senere forhandlingene i boken Whitehall Diary.
Den irske republikkens president Éamon de Valera var motstander av traktaten, og deltok ikke i forhandlingene.
Winston Churchill hadde en dobbeltrolle i prosessen. Som krigsminister håpet han i 1921 å få slutt på uavhengighetskrigen, og i 1922 fikk han som koloniminister ansvar for å implementere traktaten.
Bakgrunn
Éamon de Valera sendte i 1921 en delegasjon med alle fullmakter til London med flere utkast til en traktat og hemmelige instruksjoner fra regjeringen. De første to uker av forhandlingene foregikk i formelle sesjoner. På forespørsel fra Arthur Griffith og Michael Collins gikk man så over til uformelle forhandlinger, med bare to fra hver side til stede. Griffith og Collins deltok fra irsk side. På britisk side var Neville Chamberlain med hver dag, mens den andre forhandleren varierte.
I desember reiste den irske delegasjonen tilbake til Dublin for å konsultere regjeringen. Collins og Griffith dro igjen til London og utarbeidet de endelige detaljene, deriblant en endring i ordlyden på troskapseden, endringer i forsvars- og handelsklausulene og opprettelsen av grensekommisjonen. Det ble også lagt inn en klausul som opprettholdt ønsket om et forent Irland. Collins og Griffith overtalte så de andre irske utsendingene til å signere.
Michael Collins hevdet senere at Lloyd George i siste øyeblikk truet de irske delegatene med en fornyelse av «forferdelig og umiddelbar krig» hvis traktaten ikke ble undertegnet med en gang. Dette ble ikke særskilt kalt «en trussel» i et irsk memorandum om avslutningen av forhandlingene. Barton bemerket at:
Dagen etter signeringen ble Éamon de Valera orientert, og han innkalte straks til et regjeringsmøte for å diskutere traktaten. Da møtet var over var det klart at de Valera var mot traktaten. Den irske republikkens ledelse var dermed splittet, med en minoritet ledet av de Valera som var mot traktaten.
Hovedstriden stod om status som dominion, med kravet om troskapsed, i forhold til en uavhengig republikk. Delingen var også en faktor, men langt mindre viktig da begge sider mente at grensekommisjonen ville overføre store deler av Nord-Irland til Fristaten slik at Nord-Irland ville bli for lite til å være en levedyktig politisk enhet. Dermed mente man at irsk enhet ville komme av seg selv. Det viste seg senere at kommisjonens anbefalinger var negative for både Fristaten og Storbritannia, og de ble derfor ikke implementert.
Motstanderne av traktaten startet militær motstand, som førte til utbruddet av Den irske borgerkrig. To av hovedpersonene ved signeringen døde i 1922. President Griffith døde av naturlige årsaker, dels som følge av utmattelse. Michael Collins hadde da han signerte traktaten sagt at han signerte sin eksekusjonsordre, og han ble da også myrdet i august 1922. William T. Cosgrave tok over begge stillinger i regjeringen.
I 1932 ble alle klausuler om monarken, generalguvernøren og traktatens forrang slettet fra Fristatens grunnlov, etter at Det britiske parlamentet hadde satt Westminsterstatuttene i kraft. Statuttene foreskrev at alle dominioner var fullt ut uavhengige, og ikke underlagt Det britiske parlamentet. Eneste unntak var Canada, som etter eget ønske var nominelt underlagt Westminster helt til 1982 fordi de føderale og provinsielle myndighetene ikke kunne enes om en felles grunnlov. Fristatens regjering kunne dermed endre lover som ble vedtatt av Det britiske parlamentet på deres vegne.
Michael Collins hadde lenge før traktaten var en realitet argumentert for at en slik traktat ville gi «friheten til å oppnå frihet». Under endringene i 1930-årene anerkjente de Valera dette både i ord og handling. Etter å ha kommet inn i regjeringen igjen i 1932 leste han i arkivene fra den provisoriske regjeringen, og konkluderte med at han hadde begått en alvorlig feil da han gikk mot traktaten. Da han i en privat samtale ble spurt hva som hadde vært hans største feilgrep, svarte han at det var å ikke akseptere traktaten. Dette er en holdning som deles av de fleste irer i nyere tid, inkludert medlemmer av de Valeras parti Fianna Fáil; man ser nå på traktaten som den beste avtalen det var mulig å få. For den britiske regjeringen var full uavhengighet for hele Irland ikke en reell valgmulighet, fordi man hadde en begrunnet frykt for massakrer av protestantiske unionister i Ulster og for et opprør blant unionistene. Det Irland oppnådde gjennom status som dominion var langt mer enn det som ville være tilfelle gjennom Home Rule dersom det hadde blitt vedtatt i 1914.
Det var også slik at IRA da traktaten ble undertegnet hadde problemer, selv om dette ikke var allment kjent. Det var lite våpen og ammunisjon igjen, og da Collins første gang fikk høre at britene hadde innført en våpenhvile i midten av 1921 mente han at de måtte ha blitt gale. Britene var bare uker, eller til og med dager unna å påføre IRA et knusende nederlag. Det ville høyst sannsynlig allikevel blitt en selvstyreordning, ettersom flertallet i befolkningen hadde vendt det britiske styret ryggen, og siden den britiske opinionen ikke ville tolerere de mange voldshandlingene i lengre tid.
Vibeke Marx
Vibeke Marx (født 9. mars 1948) er en dansk forfatter, både av romaner, noveller og barnebøker.
På norsk finnes debutboka Lykke til, Robinson (1992), romanen Morgenåpner (1996) og barneboka Den lille, store jenta (2002).
Airspeed Horsa
Airspeed Horsa var et britisk høy-vinget militært glidefly bygget av tre. Flytypen ble brukt på flere krigsskueplasser under den andre verdenskrig.
Rydboholm
Rydboholm er et tettsted i Borås kommune i Västra Götalands län i landskapet Västergötland i Sverige. I 2010 hadde tettstedet 1 023 innbyggere.
Airspeed Horsa
Flyet var første gang i operativt bruk 19/20 november 1942 da to Aispeed Horsa glidefly deltok under den mislykkede operasjonen Operasjon freshman mot Norsk Hydros fabrikk på Vemork i Rjukan i Telemark.
Den 10 juli 1943 ble 27 Horsa glidefly brukt i Operasjon Husky, invasjonen av Sicilia. I forbindelse med den allierte landgangen i Normandie ble store antall Horsaer brukt (estimert til over 250 fly). Horsa glidefly deltok i operasjonene Tonga, Deadstick, Dragoon og Market Garden og Varsity under den allierte fremrykkingen på kontinentet. Operasjon Varsity i mars 1945, da 440 glidefly fraktet soldater fra 6th Airborne Division over Rhinen, var siste operasjon for Horsa glidefly.
Flyet kunne frakte såvel soldater som en Jeep og en mindre kanon. Horsa var et solid fly og lett å manøvrere, men stort sett bare egnet til engangsbruk. Det ble bygget i 3 655 eksemplarer.
Harman Kardon
Harman/Kardon er en avdeling av Harman International Industries, og produserer lydutstyr for hjemme- og bilbruk. Harman/Kardon har base i Woodbury, New York, USA.
Firmaet ble grunnlagt i 1953 av Dr. Sidney Harman og Bernard Kardon, og var med på å starte hi-fi-industrien. Deres første produkt var en FM-radio. Et år etter oppstarten introduserte Harman/Kardon verdens første hi-fi-mottaker, Festival D1000. Denne mono-mottakeren var beregnet på ikke-tekniske forbrukere og hadde mottaker og forsterker i samme enhet. I 1958 introduserte Harman/Kardon verdens første stereo-mottaker, Festival TA230.
Harman/Kardon er hovedleverandør av lydanlegg for BMW, Land Rover, Mercedes-Benz, SAAB og Harley-Davidson.
Framnæsodden
Framnæsodden er en liten odde på vestsiden av det norske bilandet Peter I Øy i Antarktis. Den ligger i den sørlige enden av Sandefjordbukta.
Odden er oppkalt etter Framnæs Mekaniske Værksted i Sandefjord, byen som var senter for den norske hvalfangstindustrien og hjemby til Lars Christensen som finansierte de første norske ekspedisjonene til Peter I Øy på slutten av 1920-tallet. Den første ilandstigningen på øya ble foretatt på Framnæsodden 2. februar 1929 på den andre Norvegia-ekspedisjonen, og det ble oppført en liten hytte her.
Sjömarken
Sjömarken er et tettsted i Borås kommune i Västra Götalands län i landskapet Västergötland i Sverige. Det ligger cirka fem kilometer vest for Borås. I 2010 hadde tettstedet 2 829 innbyggere.
Svein Møller
Svein Arne Møller (født 8. juni 1958, død 15. juli 1999) var norsk kirkemusiker, komponist og dirigent. Han ble født og vokste opp på Herøy, og fikk sin organistutdannelse ved Norges musikkhøgskole i Oslo. Deretter var han kantor i Nordstrand menighet i Oslo gjennom 15 år, avbrutt av en kortere periode som lærer ved Viken Folkehøyskole.
Tiden som kantor i Nordstrand menighet innebar et høyt aktivitetsnivå både som korleder, organist og ikke minst som komponist av kirkelig bruksmusikk. Han fikk raskt en sentral rolle i det lokale – og etter hvert det nasjonale – musikkliv innenfor Den norske kirke. Som dirigent for bl.a. Nordstrand kirkekor medvirket han på et høyt antall konserter og flere CD-innspillinger. Den siste av disse, «Rop av fryd» (1998), er i sin helhet viet Møllers egne komposisjoner, med tekstlige bidrag fra en rekke forfattere.
Møllers mange verker for kor og ulike mindre ensembler har oppnådd stor utbredelse blant kor og i kirker over hele landet, og flere av hans sang- og salmemelodier er tatt inn i det offisielle salmeboktillegget Salmer 1997. Møllers verk «Eg er glad» ble fremført av Nidarosdomens Guttekor som inngangsmusikk under prinsesse Märtha Louise og Ari Behns vielse i Nidarosdomen 2002. Møller skrev også scenemusikk, blant annet til Herøyspelet (med manus av Rolf Losnegård), som settes opp på Herøy Amfi hver sommer.
Svein Møller døde i 1999, etter en tids alvorlig sykdom, bare 41 år gammel.
Aizawl
Aizawl er en by og hovedstad i delstaten Mizoram i India. Byen er den største i Mizoram med en befolkning på 339 812. Aizawl ligger 1067 meter over havet og er sentrum for handel i området.
Studenterlunden
Studenterlunden er et parkanlegg i Oslo avgrenset av Karl Johans gate, Roald Amundsens gate, Stortingsgata og Frederiks gate.
Aizawl
Den 29. februar 1966 bombet indiske myndigheter Aizawl for å forhindre Mizo’s nasjonale front i å etablere en suveren stat i området.
Studenterlunden
I Studenterlunden ligger Nationaltheatret, en uteservering («Moltemyra») og nedgang til Nationalthatret T-banestasjon og jernbanestasjon. Plassen foran stasjonsnedgangene heter Johanne Dybwads plass.
Historie
Området tilhørte opprinnelig byløkken Ruseløkken og ble solgt til staten i 1837. Området ble først kalt Ruseløkkens park og ble særlig tatt i bruk etter at universitetsbygningene ble tatt i bruk i 1852, og navnet Studenterlunden ble etter hvert tatt i bruk.
I 1990 ble parken kåret til Årets grønne park av norske anleggsgartnere.
Vosso
Vosso er en elv i Voss kommune i Vestland fylke (tidligere Hordaland). Elven renner 1,5 km fra Tvildemoen ved Vossevangen, der Strandaelvi og Raundalselvi møtes, gjennom Vangsvatnet og Evangervatnet før den munner ut i Bolstadfjorden ved Bolstadøyri. Mellom Vangsvatnet og Evangervatnet er elven 10 km lang. Mellom Evangervatnet og Bolstadfjorden blir den også kalt Bolstadelvi og er 3,5 km. Den anadrome strekningen er til sammen rundt 35 km og av dette utgjør innsjøene omkring halvparten. Nedenfor Vangsvatnet har Vosso tilførsel fra flere sideelver størst er Teigdalselva med et nedbørsfelt på 147 km2. Teigdalsvassdraget er regulert og Evanger kraftverk får dessuten overført vann fra øvre del av Eksingedalen og Modalen. Kraftverk har avløp til Evangervatnet. Elven har et nedbørfelt på 1 496,5 km². Vassdraget ble i 1986 vernet mot kraftutbygging i Verneplan III for vassdrag.
Vossvassdraget er det største vassdraget i Hordaland.
Fisk
Laks vandrer gjennom Bolstadfjorden til Vosso og Vangsvatnet. Laksen i Vosso er kjent for å særlig stor (med gjennomsnitt på over 10 kg og rekorder på over 30 kg) og laksefisket i elven er omtalt i dokumenter fra 1300 da fiskerettene ble omsatt. Fra 1860 leide engelske sportsfiskere fiskerettene i elven. Den engelske bryggerieieren Charington kjøpte et gårdsbruk på Bolstad og bodde der i lange perioder om sommeren. Laksen var en viktig ressurs og da de engelske sportsfiskerne var en viktig inntektskilden for elveeierne. Fra 1980 gikk laksestammen sterkt tilbake og det ble i 1992 innført fiskeforbud. Årsaken til tilbakegangen er usikker. Lakselus og rømt oppdrettslaks antas å være viktige årsaker. Vossolaksens tilbakegang falt i tid sammen med vekst i oppdrett, sjøfiske med drivgarn, sur nedbør, kraftutbygging, regulering av Vangsvatnet og veibygging. Laks av Vosso-stammen bevares for fremtiden i Direktoratet for naturforvaltnings anlegg i Simadalen. Inntil 2019 var det i alt brukt 200 millioner kroner på å få laksen tilbake uten særlig resultat.
Vannblemme
En vannblemme er en forsvarsmekanisme i menneskekroppen som for eksempel kan oppstå ved gnagsår. Når det ytre hudlaget skilles fra det indre laget, samler det seg serøs væske (den flytende delen av blodserumet) mellom lagene mens huden repareres under.
Amathuxidia
Amathuxidia er en slekt av sommerfugler som hører til gruppen Amathusiini i underfamilien ringvinger (Satyrinae) i den store familien flikvinger (Nymphalidae). De er store, stort sett brunlige sommerfugler, en del arter har felter av irisiderende blått på vingene.
Vannblemme
Årsak
En vannblemme kan oppstå som et resultat av kjemisk eller fysisk skade. Et eksempel på en kjemisk skade er allergisk reaksjon. En fysisk skade kan være varme, frost eller friksjon.
Amathuxidia
Utseende
Store (vingespenn gjerne 10-12 centimeter), spektakulære sommerfugler med brede vinger der for- og bakvingene er trukket ut til markerte spisser. Forvingen har gjerne et bredt skråbånd på oversiden, som er blått hos hannen og gult hos hunnen. Vingenes underside har øyeflekker og er ellers mer eller mindre kanelbrune med fine, mørke tverrlinjer.
Vannblemme
Årsak
Vannblemmen utvikles vanligvis når friksjon eller irritasjon på hudoverflaten gjør at hudlagene skilles. Væske fyller rommet i mellom hudlagene mens huden repareres. Du vil vanligvis finne vannblemmer på føtter eller hender, som begge er ideelle steder for en vannblemme.
Grünings løkke
Grünings løkke var en byløkke i Bymarken som lå i området som i dag kan avgrenses fra sjøen i Pipervika opp til Stortinget, Karl Johans gate, og ned Universitetsgata tilbake til sjøen, store deler av det området som senere ble kalt «Vika» og hvor Oslo rådhus i dag står. Den nordlige delen av løkkeeiendommen er dagens Eidsvolls plass. I vest grenset den til Ruseløkken.
Amathuxidia
Utbredelse
Slekten er utbredt fra Sikkim i vest til Sulawesi i øst.
Grünings løkke
Løkken ble opprinnelig eiet av nederlenderen Selius Marselis på 1650-tallet som oppførte et stort lysthus, Marselienborg, med en omfattende hage. Det skal ha vært tulipanbed og flere fiskedammer på eiendommen.